21/10/2020 | Administración LocalMunicipal
Fene
Secretaría
Bases para a selección dun/ha xuíz/a de paz substituto do Xulgado de Fene 2020-2023

ANUNCIO O 09.10.2020, o alcalde ditou a Resolución da alcaldía núm.940/2020 que aproba as seguintes bases: “BASES PARA A SELECCIÓN DUN/HA XUÍZ/A DE PAZ SUBSTITUTO DO XULGADO DE FENE 2020-2023 OBXECTO: O obxecto das presentes bases é a selección de xuíz/a de paz substituto do Xulgado de Fene. REQUISITOS DOS ASPIRANTES: Poderán participar na presente selección as persoas que reúnan os requisitos seguintes: a) Ser español. b) Ser maior de idade. c) Non estar incluído nalgunha das causas de incapacidade previstas no art.303 da Lei orgánica 6/1985, de 1 de xullo, do poder xudicial (BOE do 02.07.1985), en adiante LOPX, así como nas incompatibilidades que se indican no art.389 e seguintes, a excepción do exercicio de actividades profesionais ou mercantís. Segundo o artigo 303 da Lei orgánica 6/1985, do 1 de xullo, do poder xudicial (BOE núm.157, do 02.07.1985) (LOPX) estarán incapacitados para o exercicio do cargo de xuíz/a de paz: – As persoas impedidas física ou psiquicamente para a función xudicial. – As persoas condenadas por delito doloso mentres non obteñan a rehabilitación. – As persoas procesadas ou inculpadas por delito doloso, en tanto non sexan absoltos ou se dite auto de sobresemento. – As persoas que non estean no pleno exercicio dos seus dereitos civís. PUBLICIDADE DA CONVOCATORIA: A presente convocatoria anunciarase no Boletín Oficial da Coruña (BOP), no taboleiro de anuncios da páxina web municipal e no taboleiro de edictos do Concello de Fene. PRESENTACIÓN DE SOLICITUDES: As solicitudes presentaranse no rexistro de entrada de documentos do Concello de Fene no prazo de 10 días, a contar dende o día seguinte ao da publicación deste anuncio no BOP. Xunto a solicitude achegarase a seguinte documentación: 1. Certificado de nacemento ou fotocopia cotexada do DNI do solicitante.2. Certificación do Rexistro Central de Penados e Rebeldes e declaración complementaria á que fai referencia o art.2.1. a) da Lei 68/1980, de 1 de decembro, sobre a expedición de certificacións e informes sobre a conduta cidadán (BOE núm.289, do 02.12.1980), que constate se o solicitante atopase inculpado ou procesado.3. Xustificación dos méritos que alegue o solicitante.4. Declaración xurada de non estar incluído nalgunha das causas de incapacidade previstas no art.303 da LOPX, así como as incompatibilidades sinaladas nos art.389 e seguintes, a excepción do exercicio de actividades profesionais ou mercantís, debendo acreditarse documentalmente a profesión que exerce o solicitante, se é o caso.5. Certificado ou informe médico de que o solicitante non estea impedido física ou psiquicamente para a función xudicial. ELECCIÓN E NOMEAMENTO: A elección de xuíz/a de paz substituto a efectuará o Pleno do Concello de Fene mediante acordo adoptado co voto favorable da maioría absoluta dos seus membros, entre as persoas que reúnan requisitos legais que o solicitaran. No caso de que non se presente ningunha solicitude e/ou ningunha solicitude reunise os requisitos solicitados, o Pleno elixirá libremente. As/os candidatas/os propostas/os polo Concello serán nomeadas/os xuíz/a de paz substituto pola Sala do Goberno do Tribunal Superior de Xustiza por un período de catro anos.” Fene, 14 de outubro de 2020. Asinado dixitalmente polo alcalde, Juventino José Trigo Rey